Sirkka Kouki

Sirkka Eeva Aleksandra Kouki (21. maaliskuuta 1917 Helsinki Kuka kukin on (Aikalaiskirja) 1978, s. 435–436 (Viitattu 12.3.2019) – 10. elokuuta 1989) oli suomalainen kotitalouden asiantuntija ja vaikuttaja, joka toimi muun muassa Marttaliiton toiminnanjohtajana ja maataloushallituksen ja ammattikasvatushallituksen osastopäällikkönä.

Henkilöhistoria
Sirkka Koukin vanhemmat olivat maanviljelijä Santeri Kouki ja Sandra Nieminen. Kouki tuli ylioppilaaksi 1936 ja valmistui talousopettajaksi 1940 ja maatalous- ja metsätieteen kandidaatiksi 1954. Hän oli Jokioisten kotitalouskoulun talousopettaja 1941, Itä-Hämeen maanviljelysseuran kotitalouskonsulentti 1942–1944, Marttaliiton kotitalouskonsulentti 1944–1947, Marttaliiton toiminnanjohtaja 1947–1957, maataloushallituksen kotitalousosaston päällikkö ja kotitalousneuvos 1958–1968 ja ammattikasvatushallituksen hoito- ja talousopetuksen osastopäällikkö ja ammattikasvatusneuvos vuodesta 1968 eläkkeelle jäämiseensä saakka. Kouki toimi Emäntälehden toimitussihteerinä 1944–1947 ja päätoimittajana 1947–1952 sekä Kotitalous-lehden toimituskunnan puheenjohtajana 1958–1968. Koukilla oli useita alansa luottamustoimia, Helsingin yliopiston maatalous- metsätieteellisen tiedekunnan kunniatohtoriksi hänet vihittiin 1984, Marttaliiton suuri  kultainen ansiomerkki hänelle myönnettiin 1963 ja liiton kunniajäsen hänestä tuli 1977.Marttaperinne. Sirkka Kouki.  (Viitattu 12.3.2019)Sirkka Kouki 60 vuotta tänään. Asiat etenevät vain ajaen. Helsingin Sanomat, 21.3.1977, s. 13.

Julkaisuja
 Suunnittelua kotitaloustyöhön, 1955
 Perheenemäntä kodin raha-asioiden hoitajana, 1957
 Kodin talousoppi, 1962
 Kotitalous ja yhteiskunta, 1968, kuvitus Osmo Omenamäki
 Kodinhoidon opetuksen kurssi : 27.–31.10.1969, Helsinki, 1969

Aiheesta muualla
 Nietosvaara Saara, 1989. In memoriam: ammattikasvatusneuvos Sirkka Kouki 21.3.1917–10.8.1989. Kotitalous 53(1989): 9, s. 40.

Lähteet

Luokka: Suomalaiset järjestöjohtajat
Luokka: Suomalaiset virkamiehet
Luokka: Yhteiskunnalliset vaikuttajat
Luokka: Suomalaiset opettajat
Luokka: Suomalaiset päätoimittajat
Luokka: Suomalaiset tietokirjailijat
Luokka: Vuonna 1917 syntyneet
Luokka: Vuonna 1989 kuolleet